CELEX: 22019D0214
Language: lt
Date: 1493942400000
Title: 2017 m. gegužės 5 d. EEE jungtinio komiteto sprendimas Nr. 102/2017, kuriuo iš dalies keičiamas EEE susitarimo 31 protokolas dėl bendradarbiavimo konkrečiose srityse, nesusijusiose su keturiomis laisvėmis [2019/214]

7.2.2019   
               
               
                  LT
               
               
                  Europos Sąjungos oficialusis leidinys
               
               
                  L 36/63
               
            
         EEE JUNGTINIO KOMITETO SPRENDIMAS
         Nr. 102/2017
         2017 m. gegužės 5 d.
         kuriuo iš dalies keičiamas EEE susitarimo 31 protokolas dėl bendradarbiavimo konkrečiose srityse, nesusijusiose su keturiomis laisvėmis [2019/214]
         EEE JUNGTINIS KOMITETAS,
         atsižvelgdamas į Europos ekonominės erdvės susitarimą (toliau – EEE susitarimas), ypač į jo 86 ir 98 straipsnius,
         kadangi:
         
                     (1)
                  
                  
                     tikslinga išplėsti EEE susitarimo Susitariančiųjų Šalių bendradarbiavimą į EEE susitarimą įtraukiant 2013 m. lapkričio 20 d. Europos Parlamento ir Tarybos sprendimą Nr. 1386/2013/ES dėl bendrosios Sąjungos aplinkosaugos veiksmų programos iki 2020 m. „Gyventi gerai pagal mūsų planetos išgales“ (1);
                  
               
                     (2)
                  
                  
                     todėl EEE susitarimo 31 protokolas turėtų būti iš dalies pakeistas, kad bendradarbiavimas būtų išplėstas,
                  
               PRIĖMĖ ŠĮ SPRENDIMĄ:
         
            1 straipsnis
            Susitarimo 31 protokolo 3 straipsnio 7 dalis papildoma šia įtrauka:
            
               
                           „e)
                        
                        
                           
                              32013 D 1386: 2013 m. lapkričio 20 d. Europos Parlamento ir Tarybos sprendimas Nr. 1386/2013/ES dėl bendrosios Sąjungos aplinkosaugos veiksmų programos iki 2020 m. „Gyventi gerai pagal mūsų planetos išgales“ (OL L 354, 2013 12 28, p. 171).“
                        
                     
         
         
            2 straipsnis
            Šis sprendimas įsigalioja kitą dieną po paskutinio pranešimo perdavimo pagal EEE susitarimo 103 straipsnio 1 dalį (*1).
         
         
            3 straipsnis
            Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
         
         
            Priimta Briuselyje 2017 m. gegužės 5 d.
            
               
                  EEE jungtinio komiteto vardu
               
               
                  Pirmininkas
               
               Claude MAERTEN
            
         
         
            (1)  OL L 354, 2013 12 28, p. 171.
         
         
            (*1)  Konstitucinių reikalavimų nenurodyta.
      
      
         
            ELPA valstybių deklaracija, pridedama prie EEE jungtinio komiteto sprendimo Nr. 102/2017, kuriuo į EEE susitarimo 31 protokolą įtraukiamas Europos Parlamento ir Tarybos sprendimas Nr. 1386/2013/ES
            Bendroji Sąjungos aplinkosaugos veiksmų programa iki 2020 m. „Gyventi gerai pagal mūsų planetos išgales“ apima aspektus, kurie nepatenka į EEE susitarimo taikymo sritį. ELPA valstybės pabrėžia, kad įtraukiant programą į Susitarimo 31 protokolą nedaromas poveikis EEE susitarimo taikymo sričiai.